Les I Jornades de Memòria Històrica i Democràtica de Sagunt es clausuren este dissabte amb la resignificació d'un antic monòlit franquista
16 de novembre 2022

![](/media/p02peahr/c1_banner_ijornadasmemoriahistorica_sagunto.jpg?width=850&height=283.0113636363636)

Les I Jornades de Memòria Històrica i Democràtica de Sagunt _Resistir és véncer_ conclouran este dissabte, 19 de novembre, amb un acte de clausura que tindrà lloc als Jardins Ingruinsa del Port de Sagunt, a les 12.00 hores.

En l'esdeveniment s'inaugurarà un monument a les persones que van donar la seua vida i van patir persecució per la seua defensa de la legalitat democràtica, la llibertat i la justícia entre 1936 i 1975. En compliment d'una moció aprovada pel Ple de la Corporació s'ha resignificat el monòlit franquista que es trobava en este punt com a espai per a la memòria.

La Regidoria de Memòria Històrica i Democràtica de l'Ajuntament de Sagunt ha organitzat les activitats d'estes jornades amb la col·laboració de la Conselleria de Participació, Transparència, Cooperació i Qualitat Democràtica; la Diputació provincial de València; la Federació Valenciana de Municipis i Províncies; la Coordinadora d'Associacions per a la Memòria Democràtica; i de l'Associació Cultural Nautilus.

Estes I Jornades de Memòria Històrica i Democràtica han comptat amb diverses activitats que han tingut una bona acceptació del públic, com ara conferències, taules redones, presentacions de llibres, còmics, _webseries_ i del _Pla Director de Patrimoni Immoble Defensiu de la Guerra Civil (1936-1939) de Sagunt_, projeccions de pel·lícules documentals, visites guiades a les restes de la contesa i teatre.

![](/media/mtifz1vv/c2pb_cartel_ijornadasmemoriahistorica_sagunto.jpg?width=400&height=566)

*   [](http://www.facebook.com/sharer.php?u=https://aytosagunto.es/va/actualitat/clausura-i-jornades-memoria-historica-i-democratica-sagunt-resignificacio-monolit-2022-11-16/ "Facebook")
*   [](http://twitter.com/share?url=https://aytosagunto.es/va/actualitat/clausura-i-jornades-memoria-historica-i-democratica-sagunt-resignificacio-monolit-2022-11-16/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/clausura-i-jornades-memoria-historica-i-democratica-sagunt-resignificacio-monolit-2022-11-16/ "Linked In")
*   [](mailto:?body=https://aytosagunto.es/va/actualitat/clausura-i-jornades-memoria-historica-i-democratica-sagunt-resignificacio-monolit-2022-11-16/)